cyanic-selkie/wikianc huggingface dataset:
אנרי אלג
המעצר והעינויים
ב-12 ביוני 1957 נעצר אלג על ידי צנחנים צרפתים, בדירת המורה הצרפתי למתמטיקה מוריס אודן (Audin) שתמך במורדים ונעצר יום קודם. אלג נחקר בעינויים רבים במרכז החקירות ברובע אל-ביאר באלג'יר, אף על פי שלא נפתח נגדו בהליך משפטי כלשהו. נדרש לגלות את שמות האנשים שנתנו לו מקלט בחדשים באחרונים. עונה קשות באמצעות שוקים חשמליים (בעזרת הגנרטור הנייד הידוע לשמצה בשם "ז'ז'ן"), כוויות, העמסת גופו במיים, תליות מאביזרים שונים. הוזרק לו פנטוטל בתור "סם אמת". הופעלו עליו גם לחצים נפשיים עם איומים לשלומם של אשתו וילדיו. עם זאת, אלג לא גילה את שמות האנשים שעזרו לו. בעת היותו במעצר גם אשתו קיבלה ביקור של חיילים שתיחקרו אותה על פעילותו. היא נעצרה לחמישה ימים ושוחררה. על המורה אודן שעונה גם כן קשות נודע כי הוצא להורג. אשתו של אלג העלתה עניין בעלה בכל פורום אפשרי באלג'יר ובפריז. נראה שמשום כך לא הוצא להורג אלא נאסר במחנה המאסר בלודי. שם כתב אלג בסתר דו"ח על העינויים שעבר והבריח אותו אל ידידים בחוץ. בסוף יולי 1957 פורסמו דיווחיו בעיתון L’Humanité . הועבר בהמשך בית הסוהר האזרחי ברברוס באלג'יר, שבו נמצא אתר מפורסם להוצאות להורג על ידי גיליוטינה. גם משם באוגוסט 1957 הצליח אלג להבריח דו"ח דומה על העינויים שעבר גם אל סניגוריו וגם אל רשויות המשפט באלג'יריה. באותם ימים נפוצו שמועות באלג'יר, כולל בעיתונים, על היעלמותו או על מותו. רק אחרי שהתקשורת התמלאה בדיווחים על עינויו הובא אלג בפני שופט, חודשיים אחרי מעצרו. הקצינים שלדבריו עינו אותו הכחישו את טענותיו. רובר לקוסט, אז זר לענייני אלג'יריה, דרש שהטענות תיחקרנה. בנובמבר 1957 התקיים משפטו של אלג שנמצא אשם בפגיעה בביטחון המדינה וניסיון להקים מחדש ארגון שהוצא מחוץ לחוק. הרשויות הצבאיות שלחו שני רופאים שיבדקו אותו אולם איש מחוץ לשלטונות לא הורשה לראות אותו מאז העברתו ללודי. בסופו של דבר מפקד הכוח הצבאי באלג'יר הורה על פתיחת חקירה לגבי הטענות על מכות ונזקים גופניים שנגרמו על ידי "אנשים לא ידועים" שופט צבאי ביקר עם אלג את המתקנים עליהם סיפר ודרש ממנו לצאר מזיכרון את פנים הבניינים והחדרים כדי לאשש את האשמותיו. אלג הצליח לתאר בדיוק רב חלקים שונים של המתקן באל-ביאר, בעיקר את המטבח שבו התקיימו העינויים. זה נתן לשער כי עונה באמת, מכיוון שאם החקירה הייתה מתנהלת "כשורה" לא היה יכול לתאר את הפרטים שסיפר. על אף העדויות שלו ושל אחרים שעונו באל-ביאר על ידי צנחנים, הממשלה הצרפתית המשיכה להתעלם מהקשותיו לעשיית צדק ושלחה אותו בחזרה לכלא צבאי.
נאן מרטין
ביוגרפיה
מרטין נולדה בעיר דקאטור שבמדינת אילינוי וגדלה בסנטה מוניקה שבמדינת קליפורניה.
ארנסט לודוויג הראשון, דוכס סקסוניה-מיינינגן
ביוגרפיה
ב-24 בנובמבר 1724 מת ארנסט לודוויג, ובמקומו עלה לשלטון בנו ארנסט לודוויג השני, דוכס סקסוניה-מיינינגן. לאחר מותו של ארנסט לודוויג מונה אחיו פרידריך וילהלם, דוכס סקסוניה-מיינינגן לעוצר הדוכסות, ולאחר מותם של בניו עלה הוא לשלטון.
משפחתו
ב-19 בספטמבר 1704 התחתן ארנסט לודוויג עם בת דודתו דורותיאה מריה מסקסוניה-גותה-אלטנבורג, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס. ממנה היו לו 5 ילדים:
זלאטה קלאסי
המועצה המקומית הנוכחית, שהכפר הוא חלק ממנה, הוקמה בשנת 1960.
תעש מערכות
לאורך שנות קיומה עסקה תעש בפיתוח ובייצור מערכות נשק בהתאמה לצרכים המבצעיים של צה"ל. החברה מפתחת ומייצרת מערכות נשק, פתרונות לחימה וטכנולוגיה ייחודית לצה"ל ולצבאות בעולם. החברה משקיעה משאבים רבים בתחום המחקר והפיתוח של שדה הקרב העתידי, ומהווה מוקד ידע ממלכתי ומעבדה מתקדמת לניסויים וסימולציות. מערכות הנשק והלחימה של החברה כוללות רקטות מדויקות למגוון טווחים עד ל-300 ק"מ, פגזי טנקים רב תכליתיים, מערכת חץ דורבן להגנה אקטיבית, פצמ"ר מדויק, גשרי סער לטנקים ורק"מ, מערכת שמיים אדומים להגנה על מתחמים ותחמושת לנשק קל בעלת דיוק משופר. תעש מערכות גם פיתחה ומייצרת מיגון לטנקי המרכבה ולנגמ"ש הנמ"ר. גם כיום עוסקת החברה בהשבחת רכב קרבי משוריין ובייצור שריון ומערכות מיגון. בעבר פיתחה וייצרה תעש גם נשק קל אך ב-2005 הופרטה חטיבת הנשק הקל ונהפכה לחברת תעשיות נשק לישראל.
לחברה מפעלים ומתקני פיתוח, ייצור וניסוי ברחבי ישראל. משרדיה הראשיים של החברה נמצאים ברמת השרון.
במאה ה-21
באפריל 2009 זכתה תעש במכרז להקמת קווי ייצור לפגזי 155 מ"מ בביהר שבהודו בסך 300 מיליון דולר. באותה שנה נעצר בהודו סודיפטו ג'וש, שהיה הממונה על סחר הנשק עם חברות זרות בחשד לקבלת שוחד משש חברות נשק בהן תעש. במרץ 2012 החליט משרד ההגנה ההודי לאסור עסקאות עם תעש למשך 10 שנים.
הפרטת החברה ומכירתה לאלביט מערכות
תעש מערכות תעבור למתחם תעש ברמת בקע שבנגב. תעש תקים את המפעלים במתחם לטכנולוגיה ביטחונית על שטח של 52,000 דונם, אשר יכלול מפעלי תעשייה לפיתוח וייצור פגזי טנקים, פצצות אוויר קרקע מדויקות והשבחת טנקים ונגמשים. בכוונת תעש היה להקים את מפעליה ולהתחיל לייצר בדרום הארץ עד לשנת 2022. ב-2 בנובמבר 2020 דחה בית המשפט העליון עתירה של משפחה בדואית שבנתה מבנים בלתי חוקיים בשטח המיועד למפעל, ובכך סלל את הדרך להעברת המפעל לנגב.
מערכות יבשה
תעש, בהיותה בית מערכות לניוד קרבי, מתמחה בייצור והשבחת רכב קרבי משוריין וטנקים, וזאת באמצעות חטיבת מערכות יבשה (סלבין).
בית הכרם
בבדיקות איכות מי תהום בקידוחים הסמוכים לאתר נמצאו חומרים מזהמים, חלקם מסרטנים, שמקורם עלול להיות ממפעל התעש, כתוצאה מחלחול מזהמים שהיו בשימוש המפעל. המזהם הדומיננטי שנמצא בקידוחי "ירושלים 1" (כ־1.5 ק"מ מהאתר) ו"ירושלים 3" (כ־3 ק"מ מהאתר) הוא טטראכלורואתילן (Tetrachloroethylene, TTCE), חומר רעיל ביותר ומסרטן. ערכי החומר שנמצאו במים בבדיקות השונות עלו בסדר גודל ויותר על המותר.
נוף ים
מפעל התעשייה הצבאית שכן על פני שטח של כ-400 דונם בקרבת שכונת נוף ים בצפון-מערב הרצליה. המפעל החל דרכו בתחילת שנות ה-50.
ב-22 ביוני 2023 אירע פיצוץ עז נוסף במפעל הנטוש, ככל הנראה של שאריות חומרי נפץ שנשארו במקום מתחת לאדמה.
ייצוא נשק וזכויות האדם
משטרים רודניים מקרב לקוחות התעשייה הצבאית:
פיליפ אוגן
פיליפ אוֹגָן (בצרפתית: Philippe Auguin; נולד ב-1961) הוא מנצח צרפתי.
רפרטואר
בסרט משימה בלתי אפשרית 5 מוצגים קטעים רבים מהאופרה "טורנדוט", כפי שבוצעה בבית האופרה של וינה בניצוחו של פיליפ אוגן.
עומר ברק
קריירה
עם שחרורו התקבל למגזין הגברים "בלייזר" והפך לכותב הצעיר ביותר בהיסטוריה שלו. באותה שנה הפך גם לכותב טור הפרשנות "אזור הצבע" במדור הספורט של ידיעות אחרונות וכן לכתב מגזין בגוף ראשון במגזין "7 ימים", בו הוא כותב עד היום כתבות בגוף ראשון. ברק יצא בשליחות המגזין ל-30 דייטים ב-30 יום, התגורר כשבוע בחנות הרהיטים "איקאה", השתתף בליגת ההיאבקות WWE ונאבק באלוף העולם דאז, קורט אנגל, שהה בפאב נודיסטים במודיעין וכן השתתף בלוויה של עצמו.
בדצמבר 2022 יצא ספרו השני, ״כולם לחייך״, בהוצאת ״מודן״ וזכה להצלחה מסחרית גדולה מאוד.
טיסה 2100 של בק אייר
התאונה
המטוס, מדגם פוקר 100, המריא בשעה 7:22 לפי השעון המקומי מנמל התעופה הבינלאומי אלמטי. מסיבה כלשהי לא הצליח המטוס להתרומם, פנה ימינה והתנגש בגדר הבטון ההיקפית. לאחר מכן התנגש בבניין בן שתי קומות באזור המגורים הסמוך לשדה התעופה. על המטוס היו באותה שעה 95 נוסעים ו-5 אנשי צוות. בתחילה דווח כי 14 בני אדם נהרגו ועוד עשרות נפצעו באופן אנוש. פצוע נוסף מת מאוחר יותר בבית החולים. בהמשך עודכן מספר ההרוגים ל-12.
בעקבות התאונה
בעקבות התאונה הכריז קאסים-ג'ומארט טוקאייב, נשיא קזחסטן, על ה-28 בדצמבר, כיום אבל לאומי והוסיף כי "האחראים ייענשו בחומרה בהתאם לחוק". הרשויות בקזחסטן השעו את כל טיסות החברה.
אל-ולאא ואל-בראא
חשיבות הנאמנות וההתנערות
והשיח 'סולימאן אל-שייח' אמר: "האם ייתכן שהקהילה תוקם או שתקים את מדע הג'יהאד או את המדע של ליהנות מטוב ואסור על הרוע, אלא באהבה באלוהים ושנאה באלוהים, ועוינות באלוהים ונאמנות באלוהים. לא היה הבדל בין אמת לשקר, לא בין מאמינים לא מאמינים, וגם לא בין שומרי הרחמים ביותר לאלה של השטן."
מאטואה
מאטואה (ברוסית: Матуа; ביפנית: 松輪島) הוא אי געשי בארכיפלג האיים הקוריליים בים אוחוצק בצפון-מערב האוקיינוס השקט. שמו מגיע ממילה בשפת האיינו שמשמעותה "שער לגיהנום".
היסטוריה
במטואה נהגו לבקר ציידים ודייגים בני האיינו.
A Place on Earth: The Greatest Hits
A Place on Earth: The Greatest Hits (בעברית: מקום עלי אדמות: הלהיטים הגדולים ביותר) הוא אלבום הלהיטים השני של הזמרת-יוצרת האמריקאית בלינדה קרלייל. אלבום הלהיטים יצא לאור ב-30 בנובמבר 1999, על ידי חברת התקליטים וירג'ין רקורדס.
רקע וביקורות
ב-AllMusic זכה אלבום הלהיטים לביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכל. מתוך אלבום הלהיטים יצא הסינגל הראשון "All God's Children", אשר זכה להצלחה מתונה במצעד הסינגלים הבריטי. בהמשך, יצא הסינגל השיווקי "A Prayer for Everyone".
ספר שופטים
רקע
בשלב מאוחר יותר, נכנסו לארץ הפלשתים - לוחמים מאומנים בעלי צבאות סדירים שבאו מכיוון הים, לחצו את שבטי ישראל והדפום הרחק משפלת יהודה אל ההר. לעומת הכנעני שהובס פעם אחת ולא חזר יותר, ולעומת עמי המזרח שהיו באים רק לעיתים, היוו הפלשתים איום קבוע על העם, והם הפכו לגורם הצבאי המשמעותי ביותר במאות השנים הבאות. למעשה, עד ימי דוד לא ירד עולם של הפלשתים מצוואר בני ישראל. כנראה, היה האיום הפלישתי אחד הגורמים העיקריים לבקשת העם למנות להם מלך - ובכך גם לבוא תקופת השופטים אל קיצה.
"שופטים מושיעים" ו"שופטים קטנים"
חוקרי המקרא נוהגים לסווג בין השופטים לפי היקף סיפורם:
חיבורו של הספר לפי המחקר
כבשאר המקרים, ישנם גם חוקרים אחרים בעלי תפישות אחרות, אך יחסית מדובר בהסכמה מחקרית יוצאת דופן בענף זה.
צורתו הספרותית של הספר
לדעתם של חוקרי סגנון המקרא סגנונה של הפרוזה בספר שופטים נאה מאוד, והוא בולט בייחודו גם מבין ספרי המקרא האחרים. התיאור חי ומפורט, עשיר בפרטים ריאליסטיים וקריא ביותר. בין השיטין ניתן להבחין גם ברוח וברגש הקשורים למעמד - סגנון ציני ומבודח בתיאור מעשי שמשון וסיפור מלכותו של אבימלך, וצער כבוש עם נפילתו של שמשון במות הגיבורים שלו ובהקרבת בת יפתח לעולה על מזבח שגיונותיו של אביה. לעיתים, באירועים דרמטיים, הופכת הפרוזה לפרוזה שקולה.
פרק ו'
זעקה: " וידל ישראל מאד מפני מדין ויזעקו בני - ישראל אל - ה' ". בני ישראל מבקשים עזרה מאלוהים ושישלח להם ישועה.
מרווה היספאנית
ערך תזונתי ושימושים במזון
על פי מחלקת החקלאות של ארצות הברית, אונקיה אחת (28 גרם) של זרעי צ'יה מכילה 9 גרם שומן, 5 מ"ג נתרן, 11 גרם סיבים תזונתיים ו-4 גרם חלבון. בזרעים יש גם 18% מהצריכה היומית המומלצת של סידן, 27% זרחן ו-30% מנגן, בדומה לערכים התזונתיים של זרעים אחרים למאכל כמו פשתן או שומשום.
הקו הכחול של הרכבת הקלה בירושלים
רקע
בעקבות הצלחת הקו האדום של הרכבת הקלה בירושלים הוחלט לשדרג גם את הקו הכחול לרכבת קלה. זאת מאחר שרכבת קלה מסוגלת להעביר בכל נסיעה נפח נוסעים גדול יותר ממערכת אוטובוסים מהירה. השלמת התכנון המפורט של הקו ואישרו התעכבה במשך מספר שנים, עקב המאבק נגד הקמת מקטע הקו ברחוב בעמק רפאים. הוועדה המקומית לתכנון ובניה של עיריית ירושלים אישרה את תוכנית הקו בינואר 2016. והוועדה המחוזית אישרה את תוואי הקו בדצמבר 2017.
עבודות תשתית
בפברואר 2021 פורסם מכרז ראשון לעבודות תשתית. במהלך שנת 2022, עוד לפני תום המכרז, התחילו עבודות התשתית על תחנת צומת בר-אילן, ובמקטעים רוזמרין, דרך חברון, הר חוצבים, ופת – הפרסה.
המאבק סביב מקטע עמק רפאים
עם זאת, במהלך תכנון הרכבת הקלה הוקם לאורך תוואי מסילת הרכבת הישנה לירושלים פארק המסילה, שהפך מהרה לאטרקציה ולאבן שואבת לתושבים מכל השכונות הסובבות. עקב כך עלתה התנגדות מצד תושבים רבים משכונות בקעה, גוננים והמושבה הגרמנית להעברת הרכבת הקלה בתוואי זה. כתוצאה מכך שונתה התוכנית והוחלט להעביר את תוואי הרכבת הקלה ברחוב עמק רפאים. התוכנית כוללת שדרוג המרחב הציבורי ברחוב, שיפוץ כללי וחידוש תשתיות והפיכת הרחוב ל"מדרחוב משולב" בו התנועה משתלבת במרחב הולכי הרגל. בנוסף, הרחוב יפסיק לשמש תנועה עוברת אל מרכז העיר, אך תתאפשר גישה אל מרכז הרחוב משני קצותיו: מכיוון דרך בית לחם ומכיוון צומת אורנים.
יחסי ישראל–ליטא
לליטא יש שגרירות רשמית בתל אביב, ושלוש קונסוליות כבוד בהרצליה, ברמת גן ובנתניה.
היסטוריה
ב-26 בנובמבר 2020 אישרה הממשלה הסכם לשיתוף פעולה עם ממשלת ליטא בנושאי ביטחון הציבור ומאבק בפשיעה.
אנדרטת הליס
האנדרטה מנציחה את שמותיהם של 19,181 בריטים, 1,506 הודים ו-249 אוסטרלים. מקצתם נקברו בים, או שאבדו במצולות לאחר שהספינות שבהן הפליגו לגליפולי וממנה טבעו.
מבצע עובדה
סיום המבצע
בבוקר 10 במרץ 1949 האזנות של צה"ל גילו כי הלגיון נתן הוראה לכל כוחותיו לסגת מזרחה מהגבול הבינלאומי. סיור אווירי גילה כי המשלט הירדני (כיום הר יואש, בשטח ישראל) אשר בסמוך למשטרת ראס אל-נקב המצרית - ננטש. מפקד חטיבת הנגב הורה לאברהם אדן לקחת את פלוגתו ולהגיע לאום רשרש ברגל (מאחר שמעבר לרכב לא היה אפשרי ללא חציית הגבול). הפלוגה הובאה בקומנדקרים עד מצפון לביר אל–קטאר (עין נטפים), ומשם טיפסה ברגל לכיוון ראס אל-נקב.
אחרית דבר
בעקבות ה"מחטף" של חטיבת 'הנגב', נערך בירור משמעתי.
לקסיקון משפחתי
תרגום לעברית
הספר ראה אור בעברית ב-1988 בשם "לקסיקון משפחתי", בסדרת "ספריה לעם" של הוצאת עם עובד, בתרגומה של מרים שוסטרמן. ב-2012 יצא בספריה החדשה תרגום מחודש לעברית, על ידי אותה מתרגמת, מרים שוסטרמן-פדובאנו, יחד עם מנחם פרי כמתרגם שותף, בשם "אמרות משפחה".
רמי מאירי
חייו
מאירי נחשב היום לאחד מפורצי הדרך בתחום אמנות הרחוב והגרפיטי. במידה רבה סלל הוא את דרכם של אמני הרחוב הצעירים ממנו כגון Know hope, עדי סנד, Dede ואחרים. אולם, במקרה של מאירי מתקבלים האישורים לציורים מהעירייה, בניגוד לציירי גרפיטי רבים אחרים הפועלים ללא אישור.
ברצלונה
היסטוריה
ב-2017 היו בברצלונה עימותים על עצמאות קטלוניה עקב משאל העם על עצמאות קטלוניה והכרזת העצמאות שבאה בעקבותיה.
גאוגרפיה
העיר מצויה בין נהר בזוס בצפון, הים התיכון במזרח ונהר ליוברגט ורכס הרי קויסרולה במערב בהם נמצא מנזר טיבידאבו (מלטינית "אתן לכם הכל) המשקיף על העיר.
טלפון שדה TA-312
TA-312 הוא מכשיר טלפון שדה המופעל על ידי סוללה. TA-312 מאפשר דיבור ממכשיר למכשיר באמצעות חיבור של שני חוטים ביניהם או באמצעות כל מרכזייה. ידית הדיבור מסוג H-60 מכילה מתג שעם לחיצתו מחבר אותה לזרם המשלח את גלי הקול. מכיל מחבר מסוג U-79/U המאפשר התחברות למערכת אוזניות לראש. המכשיר נחשב לאמין ומסוגל לפעול במשך שנים ללא תקלות.
ברצלונה
אתרי מורשת עולמית
אונסק"ו הכריז על מספר אתרי מורשת עולמית בברצלונה:
הר טרור (אנטארקטיקה)
גאולוגיה
הר טרור איננו מגלה כל סימנים לפעילות געשית ב-10,000 השנים האחרונות.
לקריאה נוספת
• Delisle, G. (1990),  Recent change in ice thickness in Windless Bight, Ross Ice Shelf, Antarctica? , Journal of Glaciology, 36(124), 350-351. doi:10.3189/S0022143000000502
תבור (רובה)
תכונות
ל"תבור" יש נצרה בוררת בת 3 מצבים: נצור (safe), ירי חצי-אוטומטי (semi-auto) וירי אוטומטי מלא (full-auto).
תבור קרבין TC-21
תבור TC-21, שנקרא גם Tavor SAR, הוא גרסת קרבין חצי-אוטומטית שמיועדת לשוק האזרחי, ותוכננה לעמוד בתקנות ובהגבלות של שוק הנשק האזרחי בארצות הברית. גרסה זו של התבור זכתה בתואר רובה השנה של איגוד הרובאים הלאומי של ארצות הברית.
כמעט נורמלי
כמעט נורמלי (באנגלית: Next to Normal) הוא מחזמר רוק עם שירים פרי עטו של בריאן יורקי, מלחין המוזיקה הוא טום קית'. סיפור המחזה עוסק באמא הלוקה בהפרעה דו-קוטבית שמחמירה, ועל ההשפעה שיש למחלתה על משפחתה. המחזמר גם מטפל בסוגיות כגון אבל, התאבדות, שימוש בסמים, אתיקה בפסיכיאטריה המודרנית וחיים בפרוורים.
USA Today
מדור הדעה
מדור הדעה של היו אס איי טודיי מכיל מאמרי מערכת, טורים שנכתבים על ידי כותבים אורחים, וחברים בוועד התורמים למאמרי המערכת, מכתבים למערכת וקומיקס קצר. מאפיים מיוחד של מאמר הדעה של העיתון הוא פרסום דעות מנוגדות. נוסף על מאמר המערכת, מופיע גם מאמר שנכתב על ידי כתב אורח המנוגד למאמר המערכת, בדרך כלל מומחה לתחומו. מאז הבחירות לנשיאות ארצות הברית 1984, היו אס איי טודיי באופן מסורתי שמר על מדיניות של לא לתמוך באף מועמד לנשיאות ארצות הברית או כל פקיד ממשלתי ופדרלי אחר.
מפרץ הולם
המפרץ ממוקם צפונית להרי פראמנס.
האיחוד הערבי
רקע
בעקבות מהפכת הקצינים החופשיים במצרים שהעלתה לשלטון את גמאל עבד אל נאצר נוסף גם נופך אידאולוגי לברית בין שתי המדינות. עתה ניצבו המונרכיות ההאשמיות כנגד איום הנאצריזם, שקרא לסוציאליזם ולפאן-ערביות תחת הגמוניה מצרית, שפירושה בפועל היה חתירה להפלת משטרים מונרכיים שמרנים שהתנגדו לאיחוד. נאצר גם פנה בהדרגה נגד המערב ולכיוון הגוש הקומוניסטי, בעוד ירדן ועיראק נקטו במדיניות פרו-מערבית ברורה ונהנו מיריעת ביטחון בריטית. ב-1 בפברואר 1958 נאצר הגביר את מאמצי האחדות הערבית בראשותו, כאשר הוכרז על איחוד בין סוריה ומצרים תחת השם הרפובליקה הערבית המאוחדת. תנועות פרו-נאצריות שכנו במדינות ערב רבות, ובכלל זאת ירדן ועיראק. תחת החשש שההגמוניה המצרית תחסל אותן, פעלו שתי המונרכיות ההאשמיות ליצור איחוד נגדי כדי שיהווה אלטרנטיבה לנאצריזם.
הקמת האיחוד
אחת הבעיות הפוליטיות בהקמת האיחוד הייתה שותפותה של עיראק בברית בגדאד, ברית פרו-מערבית בחסות בריטית-אמריקנית שרשמית נועדה לתת מענה ביטחוני כנגד הקומוניזם הסובייטי אולם בפועל הייתה גם גורם מפלג בתוך העולם הערבי עצמו. בריטניה ועיראק לחצו על ירדן להצטרף לברית, אולם הדבר גרר מהומות קשות והפיל מספר ממשלות, עד שהכריז חוסיין בראשית 1956 על אי-היכנסה של ירדן לברית. עתה, משהקימו שתי המדינות שלטון משותף, חוסיין חשש שהמהומות על הצטרפות לברית בגדאד תתחדשנה. הדרך למנוע זאת הייתה באמצעות סעיף בחוזה האיחוד שקבע כי כל הסכם בינלאומי שאחת המדינות חתמה עליו לפני הקמת "האיחוד הערבי" לא יהיה מחייב ביחס למדינה אחרת באיחוד. כך נמנעה הצטרפותה של ירדן לברית בגדאד, ואפשר היה להוציא לפועל את "האיחוד הערבי".
איילת רובינסון
תיאטרון פרינג'
עבדה רבות בתיאטרון בפרינג' בין השאר ב"ותו לא" ההצגה הסאטירית מאת אייל וייזר ובמופע האלתורים "פותחים פה לשפן".
ב-2006 יצרה יחד עם נדב בושם המופע "ערב סאטירי חד פעמי". המופע עלה פעם בחודש בקפה ביאליק והתבסס על טהרת קטעים חדשים ומקוריים. כל המערכונים והשירים שלה נכתבו והולחנו על ידה.
טלוויזיה
תפקידה הקבוע הראשון בטלוויזיה היה בשתי העונות של התוכנית המצליחה "עד החתונה" בתור ציונה הדמות הקווירית-אנרכיסטית, חברתו הטובה של עופר שכטר.
קולנוע
רובינסון שיחקה בסרט הקולנוע של ערן ריקליס "עץ לימון" (2008). שם גילמה את דמותה של שלי, ראש לשכתו של שר הביטחון ישראל נבון (דורון תבורי).
כתיבה
פרסומות:
קריינות דיבוב:
שמואל פרסוב (סופר)
קורות חיים
פרסוב נולד בעיירה הקטנה פוצ'פ שבפלך צ'רניגוב של האימפריה הרוסית. אביו דוד היה מלמד. למד בתלמוד תורה עד גיל 13.
איגור אסטרלואה
קריירה
ב-2002 הצטרף לקבוצת "סייקו" האיטלקית. הוא ניצח את טור בריקסיה, השתתף בג'ירו ד'איטליה וסיים במקום ה-53. אסטרלואה סיים שני ב-HEW Cyclassics ובקלאסיקה סן סבסטיאן, לאחר שהפסיד ללורן ז'אלאבר במאוץ אל קו הסיום בין חמישה רוכבים. הוא השתתף בוואלטה אספנייה, סיים שביעי בפריז–טור ושני בגביע יפן.
ב-2005 עבר לקבוצת ברלוורלד הבריטית, הוא ניצח קטע בוואלטה של בורגוס באותנה עונה, סיים חמישי בפריז–בריסל. ב-2006 ניצח את מילאנו–טורינו.
פרשיות סמים
בדצמבר 2010, ה-UCI השעה את אסטרלואה לשנתיים ונענש בקנס של 35,000 אירו לפי בדיקות הדם שלו. למרות ההשעייה, אף אחד מניצחונותיו לא בוטלו.
ניתוח בעזרת חשמל
צורת הפעולה
ניתוח בעזרת חשמל משומש למעשה בכל צורות הניתוח כולל: ניתוחים דרמטולוגיים, ניתוחים גינקולוגיים, ניתוחי לב, ניתוחים פלסטיים, ניתוחי עמוד שדרה, אף-אוזן-גרון, ניתוחי פה ולסת, ניתוחים אורתופדיים, ניתוחים אורולוגיים, ניתוחי עצבים, ניתוחים כלליים ואף טיפולי שיניים מסוימים.
תצורות נפוצות
בתצורה "חד־קוטבית" המטופל מחובר לאלקטרודה מפזרת, שהיא בעצם לוחית גדולה יחסית העשויה מתכת או פלסטיק מצופה מתכת, המחוברת למחולל זרם. המנתח משתמש ב"אלקטרודה פעילה" מחודדת או בצורת סכין שבמגע עם הרקמה, ניתן להסירה. שימוש זה נקרא "חיתוך בעזרת חשמל". ניתן גם בתצורה זאת לאטום כלי הדם לצורך שמירה על מערכת הדם. הזרם החשמלי נע בין האלקטרודה הפעילה לאלקטרודה המפזרת ועובר דרך כל גופו של המטופל. כיוון שהזרם נחלש ככל שהוא עובר מרחק, צפיפות הזרם פוחתת במהירות (בריבוע). מכיוון שעוצמת חימום הרקמה נובעת כפונקציה של מרחק הזרם, מתרחש חימום רב באזור האלקטרודה המפזרת ואילו בשאר חלקי הגוף לא מתרחש כמעט חימום כלל.
מניעת פגיעה לא מכוונת
עבור שימושים כירורגיים במתח גבוה הכוללים הרדמה, השיטה החד-קוטבית מסתמכת על מגע חשמלי טוב בין שטח פנים גדול בגוף המטופל (בדרך כלל לפחות כל החלק האחורי של המטופל) ואלקטרודת או משטח ההחזרה (הנקרא גם האלקטרודה המפזרת או משטח המטופל). כוויות חמורות (דרגה 3) עלולות להתרחש אם לא קיים מגע מספיק עם אלקטרודת ההחזרה, או כאשר מטופל בא במגע עם עצמים מתכתיים דבר שגורם להארקה לא מכוונת.
כדי למנוע כוויות לא מכוונות, העור מנוקה, ומורחים חלקים מגוף המטופל בג'ל מוליך כדי לשפר את שטח המגע עם אלקטרודת ההחזרה. בנוסף החיווט בבניין חייב להיות מוארק כהלכה. מומלץ גם להשתמש בערכות ניתוח בעזרת חשמל מודרניות שכוללות רכיב המנטר את פעולת אלקטרודת ההחזרה. מערכות אלו בודקות מצבים של פיצול זרם או החזרה כפולה ואם מאותר מצב שכזה הן מפסיקות את הזרם היוצא מהמכונה. מכשור קודם הסתמך על אלקטרודה אחת ולכן לא היו אמצעים כאלו לווידוא שלומו של המטופל. אלקטרודת ההחזרה צריכה להיות תמיד במגע עם גוף המטופל וכן באותו צד בגוף שבו מתרחש התהליך.
ג'רוזלם פוסט
ג'רוזלם פוסט (באנגלית: The Jerusalem Post) הוא עיתון יומי ישראלי בשפה האנגלית. מקורו של העיתון ב-"Palestine Bulletin", עיתון יומי באנגלית שנוסד בשנת 1925 ושבהמשך הפך ל-"Palestine Post". לאחר קום המדינה שונה שמו לזה המשמש עד היום.
בבעלות אלי עזור
הכנס שהוקם על ידי יזם התקשורת רונן לפלר, מנוהל כיום על ידי מנכ"לית קבוצת הג'רוזלם פוסט ענבר אשכנזי.
לעיתון יש גרסת לייט, אשר בחלקה מציעה שירות שיחות טלפוני בשם IvriTalk המיועד ללימוד עברית בסיסית ומתקדמת. ישנה גם גרסה מקוונת של העיתון המודפס, וגרסאות לילדים ולנוער (zone, street, snap, dash) שנועדו ללימוד ולשיפור רמת האנגלית. הוא אף מוציא מהדורה צרפתית, וכן ירחון בעברית קלה ללימוד עברית (IVRIT). העיתון מופץ באמצעות חברת בר שיווק והפצה.
התצפית בעב"מים במהלך טיסה 1628 של ג'פאן איירליינס
התקרית
לאחר שקפטן טראוצ'י שינה את מכ"ם המטוס לטווח 46 ק"מ הוא ציין בפני בקרת התעבורה האווירית באנקורג' כי אובייקט זה נמצא במרחק של כ-13.9 ק"מ מהמטוס. בקרת התעבורה האווירית באנקורג' בדקה ולא זיהתה את האובייקט במכ"ם שלהם. בשלב זה, בעת שאורות העיר פיירבנקס החלו להאיר את האובייקט בחשכת הלילה, לטענתו של קפטן טראוצ'י הוא הצליח להבחין בקווי המתאר של חללית ענקית אשר לטענתו הייתה בצורת דיסק ובגודל כפול מזה של נושאת מטוסים. אובייקט זה היה מחוץ לטווח הראייה של טייס המשנה טאמפוג'י. קפטן טראוצ'י ביקש באופן מיידי אישור לשנות כיוון על מנת להתרחק מהאובייקט. עם זאת האובייקט המשיך לעקוב אחר המטוס באותו המיקום היחסי במשך כל הזמן שבו המטוס ביצע סיבוב של 45 מעלות, וירד מגובה של 11,000 מטרים ל-9,500 מטרים, וביצע לבסוף סיבוב של 360 מעלות.
אחרית דבר
ב-24 בדצמבר 1986 רשת החדשות היפנית קיודו ניוז יצרה קשר עם פול סטאוסקי (Paul Steucke), מנהל צוות ההסברה של רשות התעופה הפדרלית האמריקאית (FAA) באנקורג', וקיבלה ממנו אישור על אמיתות האירוע, וב-29 בדצמבר סטאוסקי אישר את אמיתות האירוע גם בפני סוכנות הידיעות הבינלאומית UPI.
סופרנובה (סרט, 2020)
תקציר העלילה
בסצנה האחרונה של הסרט, סם נראה לבדו כשהוא מופיע על במה, מנגן את קטע הפסנתר האהוב ביותר על טאסקר.
תגובות וביקורות
בניו יורק טיימס המבקר כינה את הסרט "מרגש באופן מרהיב". וושינגטון פוסט העניק לסרט ארבעה כוכבים מתוך ארבעה. מלוס אנג'לס טיימס כתב שזה סרט ש-"אסור לפספס".
הסרט התמודד בקטגוריית הסרט הטוב ביותר בטקס פרסי האקדמיה האירופית לקולנוע ב-2021.
תמות נפשי עם פלשתים
תָּמוֹת נַפְשִׁי עִם-פְּלִשְׁתִּים הוא ביטוי מקראי שמשמעותו היא: לאחר שראה אדם שלא יצליח לנצח את האויב שלו, הוא מחליט לנקום באויב ולגרום לכך שגם הוא וגם האויב שלו יינזקו.
Snowflakes
Snowflakes (בעברית: פתיתי שלג) הוא אלבום האולפן הרביעי ואלבום חג המולד הראשון של הזמרת-יוצרת האמריקאית, טוני ברקסטון. אלבומה הרביעי אשר יצא לאור ב-23 באוקטובר 2001, על ידי אריסטה רקורדס.
צפע (סוג)
אזור מחיה
כל המינים הם טריטוריאליים.
פטי דיוק
ביוגרפיה
דיוק נולדה בתור אנה מארי בשכונת אלמהארסט שברובע קווינס, ניו יורק לפרנסיס, קופאית ולג'ון פטריק דיוק, נהג מונית. היא ואחיה ריימונד דיוק חוו ילדות קשה, מאחר שאביה היה אלכוהוליסט ואמה סבלה מדיכאון. כאשר הייתה בת 6 עזב אביה את ביתם, ובגיל 8 העבירה אמה של דיוק את האחריות עליה לג'ון ולאתל רוס, שזיהו את הפוטנציאל העצום שטמון בה והפכו למנהליה האישיים. לאחר שהועברה לחזקתם שינו בני הזוג רוס את שמה לפטי דיוק. באוטוביוגרפיה שהוציאה לאור בשנת 1990 "קראו לי אנה", חשפה דיוק פרטים מזוויעים אודות התעללות וניצול אשר עברה בידי מנהליה בתור ילדה כוכבת.
קולנוע
החלה את דרכה המקצועית כשחקנית בפרסומות ובדרמה של ג'ון קרומוול "האלילה" בתפקיד הילדה אמילי אן פטלקנר לצידם של קים סטנלי ולויד ברידג'ס. בשנת 1960 זכתה דיוק כנערה לכבוד רב ובפרס התיאטרון העולמי על תפקידה בתור הסופרת הלן קלר במחזה "עושת הנפלאות". כשנתיים לאחר מכן עשתה דיוק בת ה-16 היסטוריה כאשר זכתה בפרס אוסקר לשחקנית המשנה הטובה ביותר על הופעתה בתפקיד בעיבוד הקולנועי המרשים שביים ארתור פן. דיוק הייתה לשחקנית הצעירה ביותר שזכתה בפרס האוסקר עד לזכייתה של טייטום אוניל. ב-1967 הופיעה בדרמה של הבמאי הבריטי מארק רובסון "עמק הבובות", המבוסס על סיפרה רב המכר של ז'קלין סוזן, בתפקיד הזמרת הצעירה והמוכשרת נילי או'הארה. דיוק זכתה בפרס גלובוס הזהב לשחקנית הטובה ביותר בתפקיד קומי/ מוזיקלי בשנת 1969 על הופעתה בסרט "אני, נטלי" בתפקיד הצעירה נטלי מילר הנלחמת לעצמאותה.
אוטו השלישי, קיסר האימפריה הרומית הקדושה
הכתרתו לקיסר במהלך מרד האפיפיורות
כמעריץ דגול של קרל הגדול הוא ערך מסע מלכותי אל אקס לה שפל, בירתו האגדית של קרל כאשר הוא אף מעז לפתוח את קברו המיתולוגי של קרל הגדול. לפי עדויות שנשמרו מאותה התקופה ברגע הפתיחה לא נראה קרל הגדול בתנוחת שכיבה כנהוג למנוחים אלא דווקא בתנוחת ישיבה כל זאת כשהוא נראה עדיין כיושב על כיסא מלכותו. כך תוארו הדברים:
מזרח אירופה
כל תקופת שלטונו של אוטו נאלץ להיאבק בסלבים שמרדו מיד לאחר מות אביו, וניסה להחזיר את שלטונו בשטחים ממזרח לאלבה. אוטו קשר קשרים טובים עם פולין, הונגריה ובוהמיה, ואף תמך בהכתרת אישטוון, מנהיג ההונגרים למלך הונגריה.
ויליאם טוגי
ויליאם מל טוגי (בצרפתית: William Mel Togui; נולד ב-7 באוגוסט 1996 בלקוטה שבחוף השנהב) הוא כדורגלן איווארי, המשחק בעמדת החלוץ בקבוצת הפועל ירושלים מליגת העל ובנבחרת חוף השנהב.
בודזין
רקע
במקום היו כפר קטן וחווה חקלאית. ב-1937-1936 הקימה במקום התעשייה האווירית הפולנית מפעלים להרכבת מטוסים ולתחמושת. לאחר כיבוש פולין על ידי גרמניה הנאצית הועברו התעשיות לידי "מפעלי הרמן גרינג" - Herman Goring Werke והופעלו בפועל על ידי חברת היינקל.
מחנה ריכוז
במאי 1944 החל הצבא האדום להתקרב ללובלין. חלק מהאסירים הועברו למכרות המלח בווייליצ'קה ולמפעלי התחמושת ליד צ'נסטוחובה.
האקדמיה האמריקאית לתזונה ודיאטה
מבנה ארגוני ומימון
שווי נכסי הארגון בשנת 2015 היה כ-48 מיליון דולר, מתוכם כ-11 מיליון דולר שהתקבלו כדמי חברות, וכ-7.4 מיליון דולר שהתקבלו מבחינות הסמכה. הארגון רשם הפסד תפעולי של 3.4 מיליון דולר באותה שנה, לאחר רווחים של כ-35 מיליון דולר ובניכוי הוצאות תפעוליות של 38.4 מיליון דולר. לאחר קיזוזים שונים פורסם הפסד תפעולי נטו של כחצי מיליון דולר.
יחידה 788
רקע היסטורי
הדיג העברי בכנרת החל עם התבססות יישובי הדייגים: עין גב בשנת 1937, קבוצת גינוסר, ב-1938 וקיבוץ מעגן בשנת 1942. המכשול העיקרי לפיתוח הדיג העברי בכנרת היה גולדצוייג.
בדיונים ליישום ההסכם ויתרו הבריטים על שטחים ברמת הגולן, שהיו בבעלות שבטי בדווים, ותחת זאת אגם הכנרת כולו, דרום מזרח הכנרת ומשולש אל-חמה נותרו בתחומי ארץ ישראל המנדטורית.
כלי השיט
בתחילה תופעלה האבטחה על ידי סירה של משרד החקלאות אגף הדייג בשנת 1950 היו אלה סירות מנוע עם מקלע "בזה" ונשק אישי של השוטרים. אחרי תקרית רצח השוטרים הובאו שלוש ספינות משמר בעברן היו נחתות LCM MK6 מתוצרת ארצות הברית ( Landing Craft Mechanized ) ששימשו במלחמת העולם השנייה להובלת כלי רכב ולוחמי רגלים. מעל המחסן של הספינה נבנה סיפון עשוי מתכת ועץ שאפשר להכיל בתוכו אזור מגורים, מיטות ואחסון. דלת הנחיתה נאטמה בריתוך והספינות ויתרו על יכולת ההנחתה.
מבנה פיקוד הוקם בירכתי הספינה, מעל חדר המכונות. המבנה כלל עמדת הגאי, קשר ופנס תאורה חזק. על הסיפון הוקמו שלוש עמדות למקלע M2 בראונינג. בחרטום ומאחורי מבנה הגשר העמדות היו ממוגנת עם צריח מסתובב ובמרכז העמדה הייתה לא ממוגנת. בנוסף לכך הוצבה במרכז הסיפון חצובה מיועדת לתותח אורליקון או תול"ר כאשר הנשק עצמו סגור בארגז לידה.
נתונים טכניים
הופעת אנשי היחידה הייתה במדים של משמר הגבול. אך איוש היחידה היה כולו מאנשי חיל הים. צוות ספינת המשמר כלל 8 איש. המקור העיקרי לאיוש אנשי הצוות היו בוגרי בית הספר לדיג במכמורת. מפקדה היה בדרגת סמל ומאוחר יותר סגן משנה בוגר בית הספר לקציני ים עכו. היחידה כללה 30 איש המפקד בדרגת רס"ן בוגר קורס חובלים או יוצא שייטת 13.
שיטת הפעולה
מדף היבשה בקרבת החוף הצפון מזרחי של ים כנרת רדוד מאוד. שינויים עונתיים בגובה פני הים עשויים להפתיע בהיתקלות בשרטון במקום שלא היה שם בעת הסיור במשמרת הקודמת. אירעו מקרים רבים של עליה על שרטון. הנחתות נחלצו בכוח המנועים החזקים תוצרת חברת ג'נרל-מוטורס שהוכחו כאמינים. האימונים שנערכו בתקופת הקיץ היו בעיקר חילוץ נחתת שעלתה על שרטון.
סיור אלים בתותחים
לשני הצדדים היו נפגעים. לאחר שהסתיימו התקריות באו אנשי האו"ם וערכו תחקיר. בסופו של דבר גינתה ועדת שביתת הנשק את הסורים על התקרית הזו.
מלחמת ששת הימים
מטוס אחר תקף את בסיס השיטור הימי בדגניה ב-5 יוני 1967 ובתקיפה נהרג רס"ל ארנולד רוזנטל מפקד השיטור ושוטר נוסף מאיר כהן. מיגים נוספים, הושמדו על ידי מטוסי חיל האוויר בקרבות אוויר.
אורסולה פון דר ליין
אורסולה גרטרוד פון דר ליין (בגרמנית: Ursula Gertrud von der Leyen; נולדה ב–8 באוקטובר 1958) היא פוליטיקאית גרמנייה, המכהנת כנשיאת הנציבות האירופית החל מ-1 בדצמבר 2019, והיא האשה הראשונה בתפקיד זה.
קריירה פוליטית
פון דר ליין הצטרפה למפלגה הנוצרית-דמוקרטית ב-1990 והפכה לפוליטיקאית פעילה ב-1999. היא נכנסה לפוליטיקה המקומית ב-2001 באזור הנובר ונבחרה לבית המחוקקים של סקסוניה התחתונה ב-2003. היא הייתה שרה בקבינט של סקסוניה התחתונה, בממשלתו של כריסטיאן וולף, והייתה אחראית על נושאי רווחה, נשים, משפחה ובריאות. ב-2005 מונתה לתפקיד השרה לענייני משפחה, אזרחים ותיקים, נשים ונוער בממשלתה של אנגלה מרקל.
חסימת פורנוגרפיית ילדים באינטרנט
פון דר ליין יזמה חסימה בחוק של פורנוגרפיית ילדים באינטרנט על ידי ספקי שירותי אינטרנט שהצטוו לחסום רשימת אתרים שסיפקה המשטרה הפלילית הגרמנית. נמתחה עליה ביקורת בטענה שבכך היא מאפשרת צנזורה על האינטרנט. על פעילותה זו זכתה לכינוי "צנזורסולה" (Zensursula) – הלחם של שמה הפרטי "אורסולה" והמילה "צנזור". פעילותה בתחום זה הביאה לעלייתה של מפלגת הפיראטים של גרמניה.
אנדרואיד נוגט
נוגט מביאה שינויים בולטים במערכת ההפעלה ולפלטפורמת הפיתוח שלה, כולל האפשרות להציג כמה יישומונים על המסך בבת אחת בתצוגת מסך מפוצל, תמיכה במענה להתראות ממסך ההתראות ושיפור בתכונת ה-"Doze" המגבילה את צריכת הסוללה כאשר המכשיר לא בשימוש זמן-מה. נוסף על כך, פלטפורמת הפיתוח עברה לסביבת OpenJDK המבוססת על ג'אווה, קיבלה תמיכה בממשק תכנות היישומים Vulkan ועדכוני גרסה חלקים במכשירים תומכים.
דוכסות בראונשווייג
היסטוריה
נסיכות בראונשווייג-וולפנביטל הייתה נסיכות בצפון-מערב גרמניה, שהייתה חלק משטחי בראונשווייג, שנשלטו על ידי צאצאי אוטו הראשון, דוכס בראונשווייג-לינבורג, ועברו חלוקות ואיחודים שונים במהלך השנים.
בשנת 1806 נהרג קרל וילהלם פרדיננד, דוכס בראונשווייג-וולפנביטל במהלך קרב ינה, ובנו פרידריך וילהלם, דוכס בראונשווייג-וולפנביטל ירש את הנסיכות. בשנת 1807 קיבלה הנסיכות מעמד של דוכסות ונקראה בשם דוכסות בראונשווייג, והצטרפה לקונפדרציה של הריין, כחלק מממלכת וסטפאליה. במהלך שנת 1807 ברח פרידריך וילהלם לדוכסות הגדולה של באדן, בעקבות הכיבוש הצרפתי. בשנת 1813 חזר פרידריך וילהלם לבראונשווייג, ובשנת 1815 נהרג במהלך קרב קאטר ברה, ובנו קרל השני, דוכס בראונשווייג עלה לשלטון במקומו.
אנדרואיד נוגט
היסטוריה
לפני ההשקה, הגרסה נקראה פנימית על ידי עובדי גוגל בשם "New York Cheesecake". ב-9 במרץ 2016, חודשיים לפני כנס המפתחים Google I/O, גוגל הוציאה את גרסת האלפה הראשונה של אנדרואיד N כחלק מתוכנית הבטא של אנדרואיד המיועדת לבדיקה על ידי מפתחים וחובבים לפני ההשקה הרשמית בקיץ. גרסת הבטא נתמכה על ידי הדור האחרון של מכשירי נקסוס של אז; ה-5X, 6P, 6, 9, Pixel C וה-Nexus Player. תוכנית הבטא של אנדרואיד מאפשרת לבודקים לקבל עדכונים "over-the-air" לגרסאות בטא עם יציאתן.
מהדורת פקסימיליה
מהדורת פקסימיליה (על פי האקדמיה ללשון העברית: העתק תאום) היא העתק מדויק של יצירה.
עד המאה העשרים והשתכללות האמצעים המכניים של הצילום והסריקה הממוחשבת הכנת מהדורות פקסימיליה הייתה הדרך העיקרית ליצור עותקים נאמנים למקור ככל האפשר והיה מדובר בהליך יקר, ארוך ושדורש מומחיות מיוחדת.
ג'ון קוקרופט
מחקר גרעיני
בשנת 1929 קוקרופט מונה למפקח בתחום המדעים המכניים בסנט ג'ונס קולג'. בשנת 1931 מונה למפקח בתחום הפיזיקה. בשנת 1933 התמנה לגזבר זוטר של הקולג' ובמסגרת תפקידו דאג לתחזוקת מבני הקולג' שהיו במצב של הזנחה. קוקרופט דאג לחיווט מחדש של רשת החשמל במבני הקולג'. בשנת 1935 מינה אותו רתרפורד למנהל מעבדת מונד במקומו של קפיצה ששב לברית המועצות. בשנת 1936 נבחר לחבר בחברה המלכותית ובשנת 1939 מונה לפרופסור ע"ש ג'קסון לפילוסופיה טבעית, אחת המשרות הבכירות ביותר בתחום המדעים באוניברסיטת קיימברידג'.
לאחר המלחמה
קוקרופט נפטר מהתקף לב בביתו בצ'רצ'יל קולג' ב-18 בספטמבר 1967. הוא נקבר יחד באותו קבר שבו היה קבור בנו. מספר בניינים בבריטניה נקראו על שמו, בהם בניין באוניברסיטת קיימברידג'. רשימותיו נשמרות בארכיון צ'רצ'יל שבאוניברסיטת קיימברידג'.
הקפאת מזון
טכנולוגיה
טכניקת ההקפאה עצמה, בדיוק כמו שוק המזון הקפוא, מתפתחת להיות מהירה, יעילה וחסכונית יותר.
אריזה
כיום ישנם מספר רב של אפשרויות לאריזות מזון קפוא: קופסאות, קרטונים, שקיות, מגשים, מחבתות ועוד.
השפעות על ערכים תזונתיים
להקפאת מזון ישנה השפעה על הויטמנים המצויים בו. ויטמין C הוא בדרך כלל הוויטמין שמאבדים בריכוז הגבוה ביותר כתוצאה מהקפאה. מחקר שבוצע על אפונה כדי לקבוע את גורם האובדן של ויטמין C, לא הצליח להוכיח את הקשר בין ההקפאה לאובדן הוויטמין. ניסוי נוסף נערך באפונה ושעועית לימה. בניסוי נעשה שימוש בירקות קפואים ושימורי ירקות. את הירקות הקפואים אחסנו במינוס 23 מעלות צלזיוס ואת שימורי הירקות אחסנו בטמפרטורת החדר (24 מעלות צלזיוס). אחרי 0, 3, 6, ו-12 חודשים של אחסון, ירקות נותחו לפני ואחרי בישול. אוהרה, המדען שביצע את הניסוי אמר, "שלא ניתן לראות יותר ויטמין C במזון קפוא מאשר בשימורי הירקות". בנוסף, נעשו ניסויים על ויטמינים נוספים כגון B1 ,B2 וויטמין A. בוויטמין A לדוגמה, הפגיעה המרכזית היא כתוצאה משמירת מזון מעבר לתאריך המומלץ על ידי היצרן.
יחזקאל גד
קורות חיים
בשנת 1950 עיצבו יחזקאל ודורה גד מחדש את פנים בית אגיון, לעתיד משכן שר החוץ וראש ממשלת ישראל, וב-1955 תכננו השניים גם את מעונו הפרטי של משה שרת. הקרבה אל שרת הובילה את בני הזוג לתכנון השגרירויות הישראליות בוושינגטון באנקרה. באותה תקופה ביצעו השניים עיצוב פנים עבור בית הנשיא יצחק בן-צבי. בשנת 1957 ביצעו דורה ויחזקאל גד את עיצוב הפנים והרהיטים של וילה שרובר שבשכונת טלביה בירושלים. בשנת 1956 תכננו יחזקאל ודורה גד את אולמות הקריאה בבית הספרים הלאומי והאוניברסיטאי (הספרייה הלאומית). הבניין תוכנן כהגדלה בקנה מידה עצום של הבית הפרטי "וילה סבואה" בפואסי, אותו תכנן האדריכל לה קורבוזיה, ובהשראת הסגנון הבין-לאומי של שנות השלושים, תוך שימוש בקווים חסכניים ופשוטים וצבעים בהירים.
קבוצת העשור של היורוליג (2010–2020)
בין החודשים אוקטובר-דצמבר 2019 פורסמו באתר היורוליג 50 המועמדים לקבוצת העשור, מתוכם נבחרו עשרה שחקנים ללא התייחסות לעמדה בה הם משחקים. מבין 50 המועמדים, שני שחקנים נבחרו לקבוצת העשור הקודמת – דימיטריס דיאמנטידיס וחואן קרלוס נבארו, ושלושה שחקנים נוספים היו מועמדים אליה – מייק באטיסט, ואסיליס ספאנוליס ואנדרס נוצ'יוני.
חברי הדרקון אליוט (2016)
עלילה
שש שנים לאחר מכן, פיט עכשיו בן 11, חי ביער עם הדרקון, לו קרא 'אליוט' כשמה של דמות בספר ילדים שפיט לקח עמו מהתאונה. בקרבת היער עיירה, בה מסופרת אגדה אודות דרקון שחי ביער, אף אחד לא ראה אותו מלבד מר מיצ'אם שטוען שראה את הדרקון. גרייס, ביתו של מיצ'אם, היא שומרת היער. בסיור ביער לקראת כריתה של אזור חדש עבור מפעל העץ המקומי היא מאבדת מצפן שניתן לה על ידי הוריה. בן זוגה של גרייס, ג'ק ואחיו גאווין הם מנהלי כריתת העצים ביערות. נטלי, היא בתו של ג'ק שמגיעה איתו ליער. נטלי עקבה אחרי פיט ונפלה מעץ. הצעקות שלה משכו את אביה, ג'ק, וגרייס שמצאו גם את פיט ולקחו אותו לעיירה. גרייס מוצאת אצל פיט את המצפן שאבד לה.
וסטין
התיישבות ראשונה באזור הוזכרה בשנת 1297 והעיר מוזכרת בשנת 1308. באותה תקופה היא הייתה שייכת למסדר אבירי היכל שלמה. במהלך המאה ה-15 נבנה באזור יישוב מבוצר ובמאה ה-17 נבנה מבצר ששרידיו קיימים עד היום. בשנת 1609 השליטה על האזור העוברה לאלברכט פון ולנשטיין שהתחתן עם אישה מקומית. הוא ניסה בכל כוחו להביא להחזר הכנסייה הקתולית לאזור וזה הביא למספר מרידות. בשנת 1653 השליטה על העיר הועברה למשפחה הונגרית ששלטה באזור כ-180 שנים. בהיותה משפחה קתולית המרידות נמשכו עד שבנת 1781 פורסם כתב הסובלנות.
החל מהמאה ה-19 בעיר התפתחה תעשייה. במיוחד התפתחה תעשיית החשמל. במהלך מלחמת העולם השנייה המפעלים שגשגו בעקבות הזמנות אספקת ציוד לצבא.
תירה, נסיכת דנמרק
ביוגרפיה
תירה נולדה בקופנהגן לאביה כריסטיאן, נסיך שלזוויג-הולשטיין-זונדרבורג-גליקסבורג ואמה לואיזה, נסיכת הסן-קאסל. למרות שהיא באה ממשפחת מלוכה ואבותיה כללו את המלכים ג'ורג' השני ופרדריק החמישי, משפחתה חיה חיים נורמלים יחסית ולא החזיקה בעושר רב. בילדותה נהג הסופר האנס כריסטיאן אנדרסן להגיע לביתם ולהקריא לילדים סיפורים לפני השינה.
בוריס אלכסנדרוב
בוריס אלכסנדרוביץ' אלכסנדרוב (ברוסית: Борис Александрович Александров; 4 באוגוסט 1905 - 17 ביוני 1994), היה מלחין ומנצח סובייטי, במשך כ-40 שנים היה מנהל מקהלת הצבא האדום.
הלחן להמנון טרנסניסטריה
הלחן שכתב אלכסנדרוב לשיר הפטריוטי "תחי מדינינו"(הולחן ב-1943), התקבל על ידי טרנסניסטריה כלחן להמנונה הרשמי.
שהרן שלח
קורות חייו
שהרן שלח הוא בנו של המשורר יונתן רטוש. נולד בירושלים ולמד בבית הספר תיכון חדש בתל אביב. בתחילת שנות ה-60, סיים לימודים לתואר ראשון במתמטיקה באוניברסיטת תל אביב, ולאחר מכן שירת ביחידת אכ"א למחשב ליד מרכז המחשבים של צה"ל (ממר"ם). את תואר הדוקטור קיבל בשנת 1969 באוניברסיטה העברית, על עבודה שכותרתה "קטגוריות של מחלקות מודלים" שנעשתה בהנחייתו של מיכאל רבין. שלח עוסק בלוגיקה מתמטית, תורת המודלים ותורת הקבוצות.
שלח הוא חתן פרס ארדש (1977), פרס פוליה (1992), נבחר כחבר האקדמיה הלאומית הישראלית למדעים בשנת 1988, נבחר כחבר זר של האקדמיה האמריקאית לאמנויות ולמדעים ב-1991 וב-1998 זכה בפרס ישראל.
שלומית אברהם גלוברזון
ביוגרפיה
בשנים 1995–1998 עבדה בשורה של תפקידים ברדיו. היא הפיקה תוכניות אקטואליה ויומנים במחלקת החדשות של רשת ב'. הייתה ממקימי רדיוס 100FM ושימשה מפיקה ראשית בתחנה.
אלינור פארקר
ביוגרפיה
פארקר נולדה וגדלה בקליבלנד, אוהיו. לאחר שסיימה את לימודי התיכון שלה היא חתמה על חוזה העסקה עם חברת "האחים וורנר". החלה את דרכה בהוליווד בשנות ה-40 בסרטים "המשימה למוסקבה" של מייקל קורטיז, "גאוות המארינס" לצידו של ג'ון גארפילד, "הקול של הצב" לצידו של רונלד רייגן, "בין שני עולמות" ו"לעולם אל תברח ממני".
חומיבבה (נמרה)
חומיבבה הייתה נמרה מתת-המין נמר המדבר שהתגוררה באזור נחל דוד בשמורת הטבע עין גדי שבמדבר יהודה. היא התפרסמה כנמרה הוותיקה ביותר במדבר יהודה, וכתבות רבות בתקשורת הישראלית עקבו אחר קורותיה לאורך השנים. בין השאר התפרסם בעיתון הנוער "סלעית" טור קבוע אודותיה, ואודות נמרים נוספים במדבר יהודה.
בספטמבר 1993 נהרגה חומיבבה, שגילה המוערך באותה עת היה כ-18–20 שנה, גיל הנחשב לזקנה מופלגת לנמר בטבע, כשנורתה על ידי קבוצת חיילים שטיילו באזור נחל דוד וחשו מאוימים כשנתקלו בה. מותה זכה לסיקור נרחב בתקשורת הישראלית, ועורר תרעומת בקרב שומרי הטבע.
מרדכי נדיבי
חייו
בשנת 1946, לאחר סיום מלחמת העולם השנייה, הוא נשלח לגרמניה, מטעם ה"הגנה", כדי לסייע במאמצי העלייה הבלתי-ליגלית. הוא שהה בגרמניה כשנתיים במסגרת זו.
חורבת דביה
בחפירת הצלה שנערכה במקום בשנת 1982 אותרו במבנה שרידי ארון קודש, פריטים ארכיטקטוניים האופייניים לבתי כנסת באזור, וכן אבנים עם חריטה של מנורת שבעת הקנים ועם כתובות הקדשה ביוונית.
הלגיון השלישי גאליקה
תקופת הרפובליקה
הלגיון גויס בשנת 49 לפנה"ס בידי יוליוס קיסר, במהלך מלחמת האזרחים שלו. השם "גאליקה" מראה שהוא גויס משתי הפרובינקיות של קיסר, גאליה קיסאלפינה וגאליה טרנסאלפינה. הלגיון השתתף בקרב דיראכיום בשנת 48 לפנה"ס, ובקרב מונדה בשנת 45 לפנה"ס. עם רציחתו של קיסר ב-44 לפנה"ס הצטרף הלגיון אל צבאו של מרקוס אנטוניוס. הוא נלחם עבור הטריאומווירט השני במלחמת האזרחים של רוצחי יוליוס קיסר, ובכלל זה בקרב פיליפי ב-42 לפנה"ס. הלגיון נותר נאמן לאנטוניוס, ונשלח לשטחיו של זה במזרח. ייתכן שהוא היה חלק משני הלגיונות שנשלחו בשנת 37 לפנה"ס לסייע להורדוס לכבוש את ירושלים מידי מתתיהו אנטיגונוס השני. הלגיון הצטיין גם במסע המלחמה של אנטוניוס כנגד האימפריה הפרתית בשנת 36 לפנה"ס. לאחר תבוסתו של אנטוניוס בקרב אקטיום ב-31 לפנה"ס, סופח הלגיון לצבאו של אוגוסטוס.
תקופת הקיסרות
הלגיון לקח חלק חשוב בקרב קרמונה אשר הסתיים בניצחון לאספסיאנוס ותבוסה מוחצת לוויטליוס. כפרס על שירותיו, החזיר אספסיאנוס את הלגיון לסוריה, שבה נמצאו משפחותיהם של מרבית חיילי הלגיון. מכאן ואילך הלגיון נעלם מהרשומות לזמן ממושך, אולם סביר להניח שיחידות משנה שלו השתתפו במסעות המלחמה של דומיטיאנוס וטריאנוס נגד הדאקים. בתקופה זו שרת פליניוס הצעיר כטריבון צבאי בלגיון.
ארץ בושת
על המחזה
במשך שלוש שנים יצרו דלית מילשטיין (טקסט ובימוי) ובועז ברקת (מוזיקה) עם קבוצת אמנים (אורי אשכנזי – קסמים, אורית נבו – כוריאוגרפיה אווירית, רוויטל אריאלי – בובות, רינה בדש – כוריאוגרפיה, ערן לביא - קרקס) יצירה על מה שהוגדר על ידי הביקורת כ"מהות החיים תחת צל ההבטחות בארץ שאיבדה את תומתה". ההצגה הבנויה כשורה של אפיזודות קירקסיות במגוון של סגנונות תיאטרוניים, מהווה מסווה לסיפורה של הטרגדיה הגדולה של החלום הציוני על מדינה טובה והגונה לאנשים טובים והגונים. ההצגה התקיימה במועדוני לילה שונים, בחלל שעוצב במיוחד לטובת האירוע ומאפשר לקהל לשבת סביב שולחנות, לשתות ולאכול במהלך ההצגה ולקחת בה חלק פעיל, ההצגה מתרחשת במספר זירות מקבילות – על הבמה ומחוצה לה.
שלמה סובל
תולדותיו
יזם סדר חלוקה ללימוד ששה סדרי משנה בשנה אחת. הלימוד מבוסס על חלוקה של פרקי המשנה - 525 (כולל פרק ד' במסכת ביכורים ופרק ו' במסכת אבות) לימי השנה, ברוב ימות-השנה נלמדים 2 פרקי משנה ביום ובמיעוטם פרק אחד. סדר זה מתפרסם במסגרת לימודי ארגון ישיבה על קברו וכן בלוח דבר בעתו.
צביון זברה
צביון זברה (שם מדעי: Cephalophus zebra; מכונה גם צביון מפוספס או צביון דוריה), הוא מין של אנטילופה קטנה המשויכת לסוג צביון שבתת-משפחת הצביונים, ואנדמי למערב אפריקה. הוא תואר מדעית לראשונה בשנת 1838 על ידי הזואולוג הבריטי ג'ון אדוארד גריי. מבחינת מידות גוף מין זה הוא בינוני בגודלו בתת-המשפחה, לצד צביון לבן-גחון, צביון שחור, צביון פיטרס ואחרים. שמו המדעי נגזר מיוונית כדלהלן: kephale = ראש, "lophus" = פסגה; - מתייחס לציצת השיער שבמצח שמצויה אצל רוב הצביונים, אם כי אצל מין זה ספציפית היא דווקא נעדרת לרוב. "zebra" מקורו במילה החבשית "zibra" שפירושה הוא מפוספס, ומתייחס לפרוותו המפוספסת והייחודית שמזכירה את פרוות הזברה. בשפות המקומיות הוא מכונה "נימה", "היו" או "באנדיד". צביון זברה מוגבל לגוש יערות טרופיים במערב אפריקה, ותפוצתו מקבילה ברובה לתפוצת צביון ז'נטינק הנדיר שאף הוא בעל פרווה ייחודית.
מראה חיצוני
צבע ראשו של צביון זברה ססגוני למדי, ומתחלק בין זהוב-כתמתם עמוק באזור הלחיים, לאדמדם עד ערמוני כהה באזור המצח; סביב הלוע, השפתיים, החרטום ומתחת לעיניים יש כתם בצבע שחור דהוי עד שחור עמוק, וסביב העיניים שחרחר וזהבהב לסירוגין. מעל העיניים יש "גבות" בצבע כתמתם בהיר, שמקורן בעצמות הבולטות באזור זה. שפתו העליונה של הצביון צהבהבה קרמית או לבנבנה, וצבעה הבהיר בולט במיוחד על רקע הלוע השחור בעת רחרוח, ליקוק ופעירת הלוע. הסנטר בצבע זהה לשפה העליונה. המצח כאמור אדמוני, אולם לעיתים קרובות יש במרכזו כתם משולש שחור שעלול להתחבר לחרטום השחרחר. צביון זברה יוצא דופן מרוב קרוביו בכך שלרוב נעדרת אצלו ציצת השיער שבמצח האופיינית לצביונים, אך אין זה נדיר לראות פרטים עם ציץ שיער קטנטן וכהה. בלוטות הריח של מין זה בולטות אמנם על רקע הפנים, אך לרוב נעדר אצלם החריץ השחור שבמרכז. האוזניים בצבע אדמדם כהה וכתמתם בצד החיצוני, וורדרד עם כתמים שחרחרים\ חומים בהירים בצד הפנימי.
תפוצה ובית גידול
בית הגידול של צביון הזברה הוא בעיקר יערות שפלה טרופיים וראשוניים עם חופה סגורה בגוש "יער גינאה", וכן ביערות הרריים, גבעות מיוערות ועמקי הנהרות. יש תיעוד של המין גם בשולי היער, קרחות יער, יערות משניים ויערות-שיח, אם כי תצפיות אלו נדירות יחסית. הטמפרטורות בתחומי מחייתו 30 מעלות לאורך השנה, וכמות המשקעים הממוצעת היא 4,000-2,000 מילימטר לשנה.
התנהגות
הטורף העיקרי של צביון הזברה הבוגר הוא הנמר האפריקאי, והעופרים נטרפים על ידי מגוון טורפים קטנים ובינוניים. דפוס הפסים שעל גבו של צביון הזברה משמש כמנגנון הגנה חזותי: תשומת הלב של הטורף מתמקדת בפסים ולא בתנועה או בקווי המתאר של הגוף, מה שמקשה על הטורף לתכנן כראוי את המארב.
איומים ושימור
צביון זברה מוגבל כעת בעיקר לאזורים מוגנים או נידחים על פני הטווח ההיסטורי שלו, כשהמעוזים העיקריים של האוכלוסייה נמצאים ביערות גולה בסיירה לאון, הפארק הלאומי סאפו ומספר יערות אחרים בדרום מזרח ליבריה, הפארק הלאומי טאי ושמורות היער: האוט-ראפיד, סיקו-קוואלי, גאווין, וניגארי בחוף השנהב. הצביון מופיע בנספח השני של אמנת וושינגטון, שמשמעותו היא שהסחר במין זה צריך להיות תחת פיקוח הדוק. הוא גם מצוי במספר גני חיות ברחבי העולם כגן החיות של פרנקפורט וגן החיות של מונרוביה.
מנואל אמורוס
ככדורגלן שיחק אמורוס בחלק מהקבוצות הבכירות ביותר בצרפת, וזכה עימן במספר תארים, החשוב בהם היה ליגת האלופות עם אולימפיק מרסיי בעונת. כמו כן, רשם אמורוס 82 הופעות בינלאומיות, זכה עם נבחרת צרפת ביורו 1984, ובין היתר היה לשחקן הצעיר המצטיין במונדיאל 1982, ולחלק מנבחרת הטורניר של מונדיאל 1986.
טירת היידלברג
היסטוריה מוקדמת
היידלברג מוזכרת לראשונה במקור משנת 1196 בשם Heidelberch. ב-1155 מונה קונרד מהוהנשטאופן להיות רוזן פפאלץ על ידי אחיו-למחצה, פרידריך ברברוסה והאזור נודע בשם נסיכות הבוחר מפפאלץ. הטענה שמקום מגוריו העיקרי של קונרד היה על "גבעת הטירה" (Schlossberg), שהייתה ידועה בשם "ייטנבול" (Jettenbühl), לא זוכה לתימוכין. מקורו של השם "ייטנבול" הוא משמה של מגדת העתידות ייטה, שעליה נאמר שהיה זה מקום מגוריה. שמה גם קשור ל"מעיין הזאב" (Wolfsbrunnen) ול"באר עובדי האלילים" (Heidenloch). האזכור הראשון של טירה בהיידלברג (בלטינית: castrum in Heidelberg cum burgo ipsius castri) הוא משנת 1214, כאשר קיבל לודוויג הראשון, דוכס בוואריה מבית ויטלסבאך את הטירה מידי פרידריך השני, קיסר האימפריה הרומית הקדושה. האזכור האחרון של טירה בודדה הוא משנת 1294. במסמך נוסף משנת 1303 מאוזכרות לראשונה שתי טירות: ככל הידוע על הטירה התחתונה היא הוקמה בזמן כל שהוא בין שנת 1294 לבין שנת 1303. התיעוד הקדום ביותר לטירת היידלברג הוא מהמאה ה-17: כל המקורות הללו הם שטחיים ולא מכילים מידע רב. ב-1615 תואר לודוויג החמישי, הנסיך הבוחר מפפאלץ על ידי מתאוס מריאן ביצירתו, "טופוגרפיה של הריין ווסטפליה" (Topographia Palatinatus Rheni), כמי ש"החל לבנות טירה חדשה לפני יותר ממאה שנה". רוב התיאורים של הטירה עד למאה ה-18 מבוססים על מידע זה של מריאן. בתקופת שלטונו של רופרכט הראשון, הנסיך הבוחר מפפאלץ נבנתה הקפלה על ייטנבול.
חצר מלכות
ב-1401, כאשר הוכתר רופרכט, קיסר האימפריה הרומית הקדושה כמלך גרמניה, הטירה הייתה כה קטנה עד שבשובו מטקס ההכתרה שלו, היה עליו לחנות במנזר האוגוסטינים, במקום בו ניצבת כיום כיכר האוניברסיטה. רופרכט רצה מקום רחב יותר לפמליה שלו ולהרשים את אורחיו, אך גם לאמצעי הגנה נוספים כדי להפוך את הטירה למבצר.
העברת החצר למנהיים
העימות הבין-דתי היה ככל הנראה הסיבה היחידה למעבר למנהיים. בנוסף, הפיכתה של הטירה הישנה שעל הגבעה לארמון בסגנון הבארוק, הייתה אמורה להיות מבצע קשה ויקר. עם המעבר למישור הצליח הנסיך הבוחר לבנות ארמון חדש, ארמון מנהיים, שעלה בקנה אחד עם שאיפותיו.
ריקבון איטי והתלהבות רומנטית
כתוצאה מהארגון מחדש של הטריטוריות הגרמניות ב-1803, הפכו היידלברג ומנהיים לחלק מבאדן. קרל פרידריך, הדוכס הגדול של באדן, קיבל בברכה את התוספות לטריטוריה שלו, אף על פי שהוא ראה בטירת היידלברג כתוספת בלתי רצויה. המבנה היה בתהליכי ריקבון ותושבי העיר עשו שימוש באבנים, בעצים וחלקי ברזל מהטירה לצורך בניית בתיהם. הפסלים והעיטורים של הטירה שימשו גם הם למטרות דומות. המחזאי אוגוסט פון קוצבו הביע את כעסו ב-1803 על כוונתה של ממשלת באדן להרוס סופית את חורבות הטירה. בראשית המאה ה-19 הפכו חורבות הטירה לסמל התנועה הפטריוטית כנגד נפוליאון.
תכנונים ושימור
ב-1883 הקימה הדוכסות הגדולה של באדן את "משרד השדה של הטירה" בניהולו של יוזף דורם בקרלסרוהה, יוליוס קוך כמפקח הבניין המחוז ופריץ זייץ כאדריכל. המשרד הכין תוכנית מפורטת לשימור או לתיקון המבנה המרכזי של הטירה. עבודתם הושלמה ב-1890 וכתוצאה מכך החליטה וועדת מומחים מכל רחבי גרמניה שבעוד שבנייה מחדש, חלקית או מלאה, של הטירה היא בלתי אפשרית, שימור המצב הנוכחי בא בחשבון. רק בניין פרידריך, שחלקיו הפנימיים ניזוקו בשריפה, אך הוא לא חרב, היה אמור לזכות לשימור. עבודה זו התבצעה בין השנים 1897 – 1900 על ידי קרל שפר בעלות עצומה של 520,000 מרקים.
ליבמן פסח הירש
תנועת הבונד והקשר לארץ ישראל
בשנת 1947, ביקר הירש בפעם הראשונה בארץ ישראל, כשהשתתף בקונגרס העולמי למדעי היהדות בירושלים. הוא תיאר את ירושלים כ"יהלום בהר געש", ולאחר הביקור דעכה התנגדותו לציונות, והוא החל לתמוך ביישוב העברי בארץ ישראל. על קברו בז'נבה נרשם לפי בקשתו "פה ינוח פסח ליבמן בן מאיר דוד הערש שבחייו לא מצא דרכו".
גודאה
גודֶאָה היה שליט לגש, עיר-המדינה בשומר באזור הדרומי של מסופוטמיה, במאה ה-22 לפנה"ס. הוא התחתן עם בתו של השליט הקודם של לגש אור-באבא (אור -באו), ולאחר מותו ירש את כס המלוכה.
צ'אנג-אה 3
צ'אנג-אה 3 (במנדרינית: 嫦娥三号 בפין-יין: Cháng'é Sānhào) היא משימה לחקר הירח ששוגרה ב-1 בדצמבר 2013 על ידי מינהל החלל הסיני הכוללת נחתת רובוטית ורובר (רכב חלל). משימה זו מהווה את השלב השני בתוכנית הסינית לחקר הירח והיא נקודת ציון חשובה בתוכנית המחקר הסינית, שכן זו הפעם הראשונה שסין הנחיתה גשושית מסוג נחתת על גוף שמימי והיא המדינה השלישית בעולם שמבצעת צעד כזה, לאחר ברית המועצות וארצות הברית.
כמו בשתי המשימות שבאו לפניה, צ'אנג-אה 1 וצ'אנג-אה 2, במשימה זו נקראה הנחתת על שמה של צ'אנג-אה, פיה מאגדה סינית הגרה על הירח, ואילו הרובר, קרוי יוטו, על שם ארנב הירקן באגדה.
ב-6 בדצמבר 2013 נכנסה החללית למסלול סביב הירח וב-14 בדצמבר 2013 נחתה על פניו, והייתה לחללית הראשונה שמשיגה נחיתה-רכה על הירח מאז לונה 24 הסובייטית בשנת 1976.
טאיסיה אפונינה
קורות חיים
ב-1936, לאחר שיעורי הכנה, התקבלה אפונינה למחלקה לציור של מכון לנינגרד לציור, פיסול ואדריכלות, שם למדה אצל מיכאיל ברנשטיין, ויקטור אורשניקוב, פאבל נאומוב.
בשנת 1946, במהדורת מאי של עיתון האקדמיה לאמנויות יפות "למען הריאליזם הסוציאליסטי", כתבה טאיסה אפונינה: "ראיתי את הבור שבו הם הושלכו, את שאריות בגדיהם המדממים, את הכלא שבו עינו אותם. . דיברתי עם האמהות והחברות שלהם. רציתי לספר, לכתוב על כל זה, על כל חיי הגבורה הקצרים שלהם″.
יְצִירָתִיוּת
היא מתה ב-19 באפריל 1994 בסנט פטרסבורג בגיל 80.
שטרנפלד
שטרנפלד הוא שם משפחה ממקור גרמני, שהוא מונח בתחום האסטונומיה.
לוק (סרט)
תקציר העלילה
לוק הוא איש משפחה ועובד חרוץ כמפקח בנייה. הוא אדם שקול, אחראי וקר רוח. הוא לא אדם הנתון למצבי רוח. להפך, הוא מאוד מדוד, שקול, ונמצא בשליטה עצמית תמידית כמעט. לוק הוא אדם שיש לו תוכנית. במקצועו הוא אחראי על יציקת בטון באתרי בנייה של רבי-קומות; כל טעות קטנה עלולה לעלות מיליונים ולכן הוא לא עושה טעויות. הוא מאורגן, ויש לו הכל כתוב ומסודר, יש לו תוכנית גיבוי, ותוכנית גיבוי שנייה למקרה שתוכנית הגיבוי לא תצליח.
הוא האדם האחרון שיפשל, ובכל זאת, פשלה אכן קרתה. ולכן היום, בסוף יום העבודה, הוא נכנס למכונית ונוסע, אבל לא הביתה. הוא נוסע ללונדון, מרחק של כשעה וחצי נסיעה, אל בית החולים והאישה שמחכה לו שם היא לא אשתו.
Singular they
באנגלית, Singular they (בעברית: they בלשון יחיד) הוא כינוי הגוף "they", על כלל הטיותיו – them, their, theirs ו-themselves (או themself) – כאשר הוא משמש כגוף שלישי יחיד ולא כגוף שלישי רבים. החל מהמאה ה-18 המילה "they" שימשה לרוב כגוף שלישי רבים, כמו "הם" או "הן" בעברית; כלומר, כאשר ידוע שהקודמן (המילה או הצירוף אותו מאזכר כינוי הגוף) מאזכר יותר מעצם אחד. כיוון שבאנגלית "they" הוא נייטרלי מבחינה מגדרית, במאה ה-21, החלו דוברי אנגלית רבים להשתמש ב-"they" גם כאשר הקודמן מציין אדם שהגדיר את זהותו המגדרית כלא בינארית, כגון ג'נדרקוויר. בכך מסייע ה-singular they לדוברי אנגלית שמעוניינים להשתמש בשפה נייטרלית-מגדרית. על אף ששימוש זה הפך נפוץ בעשורים הראשונים של המאה ה-21, השימוש ב-singular they היה מוכר כבר במאה ה-14 לציון עצם שמגדרו אינו מפורט או ידוע, כגון במשפטים שבהם הנושא הוא "מישהו" לא ידוע.
שימוש
באנגלית מדוברת בלתי-פורמלית נעשה שימוש אוניברסלי ב-singular they. בדיקה שערך יורגן גרנר מהקורפוס הלאומי הבריטי ופורסמה בשנת 1998, מצאה כי דוברי אנגלית בריטית, ללא קשר למעמד חברתי, גיל, מין או אזור מגורים, השתמשו ב-singular they לעיתים קרובות יותר מאשר ב-he נייטרלי-מגדרית או באפשרויות אחרות מסוג זה.